# Bilo jednom na Divljem Zapadu

### Izvor: Wikipedija

Bilo jednom na Divljem Zapadu
Once Upon a Time in the West
Redatelj | Sergio Leone
Producent | Bino Cicogna
Scenarist | Dario Argento Bernardo Bertolucci Sergio Leone Sergio Donati
Glavne uloge | Henry Fonda Charles Bronson Claudia Cardinale Jason Robards
Glazba | Ennio Morricone
Distributer | Paramount
Godina izdanja | 1968.
Trajanje | 165 min.
Država | Italija SAD
Jezik | engleski
IMDb profil

Bilo jednom za Divljem Zapadu ( engl. Once Upon a Time in the West; tal. C'era una volta il West) je epski špageti-vestern Sergia Leonea iz 1968. godine.

Neki kritičari proglasili su ga "najvećim vesternom svih vremena".

U glavnim ulogama pojavljuju se Henry Fonda, u neobičnoj ulozi razbojnika Franka, Charles Bronson kao "Harmonica", Jason Robards kao dobroćudni bandit Cheyenne, i Claudia Cardinale kao novopečena udovica s burnom prošlošću Jill.

Film je prvi dio djelomično nepovezane epske trilogije, filmova koji se bave društvenim i političkim problemima američke povijesti. 1971. je uslijedio film Za šaku dinamita, a 1984. Bilo jednom u Americi.

## [uredi] Radnja

Henry Fonda kao razbojnik

Brett McBain i njegova obitelj pripremaju doček za Brettovu novu ženu, Jill McBain, ali tijekom priprema ih ubijaju razbojnik Frank i njegova banda. Usamljeni stranac zvan Harmonica stiže u grad istim vlakom kao i Jill, tražeći Franka. Frank radi za željezničkog magnata Mortona. Bandit Cheyenne pridružuje se Harmonici protiv Franka, a u isto vrijeme štite prekrasnu Jill. Usred konačnog obračuna Harmonice i Franka otkriva se velika tajna iz prošlosti.

## [uredi] Pregled

### [uredi] Porijeklo filma

Jason Robards kao Cheyenne

Nakon što je snimio Dobar, loš, zao, Leone se htio povući od snimanja vesterna. Naišao je na roman Harryja Greya The Hoods, autobiografsku priču o židovskoj četvrti za vrijeme prohibicije, te ju je planirao prenijeti na film (to će 17 godina poslije postati njegov posljednji film, Bilo jednom u Americi). Međutim, Leoneu su filmske kompanije nudile samo vesterne. United Artists (koji je producirao "dolarsku trilogiju") ponudio mu je prliku da snimi film s Charltonom Hestonom, Kirkom Douglasom i Rockom Hudsonom, ali je Leone to odbio. Ali, kad mu je Paramount ponudio veliki budžet i suradnju s Henryjem Fondom, njegovim omiljenim glumcem s kojim je htio raditi od početka karijere, Leone je prihvatio.

Krajem 1966. je pozvao tadašnje filmske kritičare (i buduće redatelje) Bernarda Bertoluccija i Darija Argenta da mu pomognu u nastanku filma. Trojica muškaraca provela su veći dio sljedeće godine gledajući i raspravljajući o brojnim klasičnim vesternima u Leoneovoj kući, te stvorili priču sastavljenu od raznih dijelova starih klasičnih vesterna.

Leone je kasnije angažirao i Sergia Donatija, koji je radio s njim na nekoliko njegovih filmova, da mu pomogne prepraviti scenarij, kako bi skratio film prije kraja produkcije. Većinu nezaboravnih dijaloga napisali su Donati i engleski redatelj dijaloga, bivši američki glumac Mickey Knox, emigrant.

### [uredi] Teme i motivi

Claudia Cardinale kao Jill McBain

Glavni motiv filma je željeznica; ona nagovještava dolazak civilizacije i kulture, označavajući smrt mitskog Divljeg Zapada. Vrhunac filma je dvoboj Harmonice (Bronson) i Franka (Fonda), ikonskih figura "starog vremena" koje nestaje zauvijek iz krajolika Zapada. Druga velika tema filma je voda: ima nekoliko scena u kojima se pije ili poslužuje voda, koja igra središnju ulogu u filmu. Tihi ocean je Mortonova motivacija za gradnju pruge.

### [uredi] Glazba

Glazbu za film napisao je Ennio Morricone, dugogodišnji Leoneov suradnik, a skladao ju je pod Leoneovom palicom prije početka snimanja filma.

Glazbene teme odnose se na glavne likove kao lajtmotivi, kao i na duh američkog Zapada. Leoneova želja je bila da mu je glazba dostupna tijekom snimanja.

## [uredi] Priznanja

Iako nije bio popularan kao filmovi iz "dolarske trilogije", film Bilo jednom na Divljem Zapadu smatra se Leoneovim najcjenjenijim djelom, zajedno s filmovima Dobar, loš, zao i Bilo jednom u Americi.

## [uredi] Zanimljivosti

Charles Bronson kao Harmonica

- Glumac Al Mulock (koji se pojavljuje u uvodnoj sceni s vlakom, kao i u filmu Dobar, loš, zao) počinio je samoubojstvo u kostimu skočivši s balkona svoje hotelske sobe. Frank Wolff, koji glumi McBaina, također je počinio samoubojstvo u Rimu u hotelu 1971.
- Sergio Leone prvo je ponudio ulogu Harmonice Clintu Eastwoodu - kad ga je ovaj odbio, angažirao je Charlesa Bronsona. Leone je tada pokušao okupiti tri zvijezde iz filma Dobar, loš, zao u ulogama trojice muškaraca koji čekaju vlak na stanici.
- Brettova kćer pjeva pjesmu "Danny Boy" dok čeka dolazak Jill McBain. Stihovi ove pjesme napisani su tek 1910.
- Iako je originalni scenarij imao 436 stranica, samo ih se 12 odnosi na dijalog.
- Henry Fonda prvo je odbio ulogu Franka, pa je Leone odletio u New York da ga uvjeri, kazavši mu: "Zamisli ovo: kamera prikazuje kako odmetnik ubija djecu koja bježe. Zatim mu otkriva lice... pa to je Henry Fonda." Nakon sastanka s Leoneom, Fonda je nazvao prijatelja Elija Wallacha, koji mu je savjetovao da snimi film i dodao kako će se provesti kao nikad u životu.

## [uredi] Vanjske poveznice

- Bilo jednom na Divljem Zapadu na Internet Movie Database
- Bilo jednom na Divljem Zapadu na Rotten Tomatoes
- List of bloopers and continuity errors in the film
- Review of DVD of film

Dobavljeno iz "http://hr.wikipedia.org../../../b/i/l/Bilo_jednom_na_Divljem_Zapadu_ac58.html"

Kategorije: Američki filmovi | Talijanski filmovi | Filmovi 1960-ih | Westerni

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- English
- Español
- Français
- Italiano
- 日本語
- Nederlands
- Polski
- Português
- Română
- Русский
- Slovenčina
- Svenska